               2.9.2016

               BG

               Официален вестник на Европейския съюз

               C 324/18

         P8_TA(2015)0086
   Искане за снемане на имунитета на Виктор Успаских
   Решение на Европейския парламент от 25 март 2015 г. относно искане за снемане на имунитета на Виктор Успаских (2014/2095(IMM))
   (2016/C 324/04)

      Европейският парламент,

               —

               след като разгледа искането, изпратено на 21 юли 2014 г. от литовските съдебни органи и обявено на 15 септември 2014 г. в пленарно заседание, за снемане на парламентарния имунитет на г-н Виктор Успаских във връзка с висящо наказателно производство, образувано пред апелативния съд на Република Литва,

               —

               като изслуша Виктор Успаских на 24 март 2015 г. съгласно член 9, параграф 5 от своя правилник,

               —

               като взе предвид член 9 от Протокола за привилегиите и имунитетите на Европейския съюз („Протокола“) и член 6, параграф 2 от Акта от 20 септември 1976 г. за избирането на членове на Европейския парламент чрез всеобщо пряко избирателно право,

               —

               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., 6 септември 2011 г. и 17 януари 2013 г. (1),

               —

               като взе предвид член 62 от Конституцията на Република Литва,

               —

               като взе предвид решението на Европейския парламент от 7 септември 2010 г. (2),

               —

               като взе предвид член 5, параграф 2 и член 6, параграфи 1 и 9 от своя правилник,

               —

               като взе предвид доклада на комисията по правни въпроси (A8-0061/2015),

               А.

               като има предвид, че срещу Виктор Успаских, член на Европейския парламент, е постановена осъдителна присъда на Окръжния съд на Вилнюс, която не е влязла в сила;

               Б.

               като има предвид, че същото производство понастоящем е висящо в Апелативния съд на Република Литва;

               В.

               като има предвид, че повдигнатите срещу г-н Успаских обвинения не са свързани с изразено становище или подаден глас при изпълнение на задълженията му като член на Европейския парламент и следователно член 8 от Протокола не се прилага;

               Г.

               като има предвид, че съгласно член 9 от Протокола по време на сесиите на Европейския парламент неговите членове притежават на територията на тяхната собствена държава имунитетите, предоставяни на членовете на националните парламенти, но не може да има позоваване на имунитета, когато член на Парламента бъде заловен на мястото на извършване на нарушението, и имунитетът не е пречка за Европейския парламент да упражни правото си за снемане на имунитета на някой от неговите членове.;

               Д.

               като има предвид, че съгласно член 62 от Конституцията на Република Литва член на националния Парламент (Сейма) не може да бъде подвеждан под наказателна отговорност и не може да бъде задържан или по друг начин да се ограничава неговата свобода без разрешението на Сейма;

               E.

               като има предвид, че беше образувано наказателно производство срещу Виктор Успаских, член на Европейския парламент, който в производство, висящо в Окръжния съд на Вилнюс, беше обвинен в извършването на престъпления по член 24, параграф 4 във връзка с член 222, параграф 1, член 220, параграф 1, член 24, параграф 4 във връзка с член 220, параграф 1, член 205, параграф 1 и член 24, параграф 4 във връзка с член 205, параграф 1 от Наказателния кодекс на Република Литва;

               Ж.

               като има предвид, че на 14 юли 2009 г. главният прокурор на Република Литва отправи искане за снемане на имунитета на Виктор Успаских във връзка с горепосоченото наказателно производство;

               З.

               като има предвид, че на 27 януари 2010 г. в съответствие с член 9 от Правилника за дейността Виктор Успаских беше изслушан за първи път в комисията по правни въпроси и след изясняването на два правни въпроса чрез отговорите на литовските органи той беше изслушан още веднъж на 2 септември 2010 г. в комисията по правни въпроси, при което му беше предоставено право на изслушване на всяко възможно равнище;

               И.

               като има предвид, че на 7 септември 2010 г. (3) Европейският парламент взе решение да снеме имунитета на Виктор Успаских;

               Й.

               като има предвид, че на 5 април 2011 г. Виктор Успаских представи искане за защита на неговия имунитет, в което той заяви наред с другото, че не е бил изслушан в достатъчна степен от комисията по правни въпроси, и също така поддържаше тезата, че наказателното преследване срещу него е политически мотивирано и че то е затруднило упражняването на парламентарните му задължения;

               К.

               като има предвид, че Виктор Успаских в писмото си от 11 април 2011 г. относно нови според него обстоятелства, съобщени от Уикилийкс, които следва да покажат, че той е бил жертва на „fumus persecutionis“, поиска преразглеждане на решението на Парламента от 7 септември 2010 г.;

               Л.

               като има предвид, че това искане беше отхвърлено, тъй като не беше установена достатъчна връзка между новите според него обстоятелства и образуването на производство срещу Виктор Успаских поради нередовно счетоводство;

               М.

               като има предвид, че Европейският парламент реши да не защити имунитета и привилегиите на Виктор Успаских (4);

               Н.

               като има предвид, че на 12 юли 2013 г. Окръжният съд на Вилнюс постанови осъдителна присъда срещу Виктор Успаских за престъпленията по член 24, параграф 4 във връзка с член 182, параграф 2 и член 222, параграф 1 от Наказателния кодекс на Република Литва, и като има предвид, че Виктор Успаских е осъден на четири години лишаване от свобода, които трябва да се изтърпят в място за лишаване от свобода;

               О.

               като има предвид, че впоследствие както Виктор Успаских, така и прокуратурата обжалваха тази присъда, поради което същото дело, във връзка с което имунитетът на Виктор Успаских вече беше снет, понастоящем се намира на втора инстанция;

               П.

               като има предвид, че в апелативната инстанция е необходимо ново решение на Европейския парламент, тъй като по силата на член 62 от Конституцията на Република Литва член на националния Парламент (Сейма) не може да бъде подвеждан под наказателна отговорност без разрешението на Сейма;

               Р.

               като има предвид, че по силата на член 9, буква а) от Протокола обхватът на имунитета, с който се ползват членовете на Парламента на територията на своята собствена държава, се определя от съответните национални правила;

               С.

               като има предвид, че Виктор Успаских твърди, че правното основание на обвинението се е променило, но като има предвид, че правоприлагащите и съдебните органи могат да извършват такова преквалифициране, доколкото деянието остава същото;

               Т.

               като има предвид, че при все това от документите е видно, че фактическият състав на обвинението винаги е бил един и същ;

               У.

               като има предвид, че Виктор Успаских твърди, че във връзка с него има две висящи производства в Европейския съд по правата на човека, но че след проверка на двете производства е установено, че те не нямат връзка с конкретния случай;

               Ф.

               като има предвид, че Европейският съд по правата на човека може да бъде сезиран само след изчерпване на всички вътрешноправни средства за защита и че поради тази причина е невъзможно предметът на висящото дело в апелативния съд на Република Литва да бъде едновременно разглеждан в рамките на висящо производство в Европейския съд по правата на човека;

               Х.

               като има предвид, че Виктор Успаских предостави в писмото си от 24 октомври 2014 г. допълнителни, нови факти, които според него показват, че е бил жертва на „fumus persecutionis“;

               Ц.

               като има предвид, че Виктор Успаских се позовава също така на документи на Уикилийкс като нови документи, но като има предвид, че тези документи вече са били разгледани на 5 април 2011 г. в контекста на процедура за защита на имунитета и че те не са нито убедителни, нито релевантни;

               Ч.

               като има предвид, че отново не може да бъде установена достатъчна връзка между посочените нови факти и съдебния процес срещу Виктор Успаских по обвинение във водене на нередовно счетоводство;

               Ш.

               като има предвид, че следователно не са били представени убедителни доказателства за съществуването на „fumus persecutionis“ и че престъпленията, в които Виктор Успаских е обвинен, не са свързани с дейността му като член на Европейския парламент;

               Щ.

               като има предвид, че решението относно снемането на имунитета в съответствие с член 9, параграф 7 от Правилника за дейността не е по никакъв начин изявление относно вината или невинността, тъй като това е предмет на национални производства;

               АА.

               като има предвид, че в рамките на процедурата за имунитет комисията по правни въпроси няма за задача да проверява съдебните системи на отделните държави членки;

               1.

               Решава да снеме имунитета на Виктор Успаских;

               2.

               Възлага на своя председател незабавно да предаде настоящото решение и доклада на компетентната комисия на компетентните органи на Република Литва.

      (1)  Решение на Съда от 12 май 1964 г., Wagner/Fohrmann и Krier, 101/63, ECLI:EU:C:1964:28; решение на Съда от 10 юли 1986 г., Wybot/Faure и други, 149/85, ECLI:EU:C:1986:310; решение на Общия съд от 15 октомври 2008 г., Mote/Парламент, T-345/05, ECLI:EU:T:2008:440; решение на Съда от 21 октомври 2008 г., Marra/De Gregorio и Clemente, C 200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C 163/10, ECLI: EU:C:2011:543; решение на Общия съд от 17 януари 2013 г., Gollnisch/Парламент, T-346/11 и T-347/11, ECLI:EU:T:2013:23.

      (2)  ОВ C 308 E, 20.10.2011 г., стр. 90.

      (3)  ОВ C 308 E, 20.10.2011 г., стр. 90.

      (4)  ОВ C 165 E, 11.6.2013 г., стр. 80.


title: Решение (ЕС) 2015/1641 на Европейския парламент от 29 април 2015 година относно освобождаването от отговорност във връзка с изпълнението на бюджета на Европейския полицейски колеж за финансовата 2013 година

text:
               30.9.2015

               BG

               Официален вестник на Европейския съюз

               L 255/183

      РЕШЕНИЕ (ЕС) 2015/1641 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Европейския полицейски колеж за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския полицейски колеж за финансовата 2013 година,

                  —

                  като взе предвид доклада на Сметната палата относно годишните отчети на Европейския полицейски колеж за финансовата 2013 година, придружен от отговорите на Колежа (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Колежа във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (4) на Съвета, и по-специално член 208 от него,

                  —

                  като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (ЕПК) и за отмяна на Решение 2000/820/ПВР (5), и по-специално член 16 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0086/2015),

         1.

            Освобождава от отговорност директора на Европейския полицейски колеж във връзка с изпълнението на бюджета на Колежа за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на директора на Европейския полицейски колеж, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 51.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 256, 1.10.2005 г., стр. 63.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: 2013/406/ЕС: Решение на представителите на правителствата на държавите-членки от 24 юли 2013 година за назначаване на един съдия в Общия съд

text:
               30.7.2013

               BG

               Официален вестник на Европейския съюз

               L 203/15

         РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ
   от 24 юли 2013 година
   за назначаване на един съдия в Общия съд
   (2013/406/ЕС)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 254 и 255 от него,
   като взеха предвид Договора за създаване на Европейската общност за атомна енергия, и по-специално член 106а, параграф 1 от него,
   като имат предвид, че:

               (1)

               Мандатът на тринадесет съдии от Общия съд изтича на 31 август 2013 г. Ето защо за периода от 1 септември 2013 г. до 31 август 2019 г. следва да се пристъпи към нови назначения.

               (2)

               Беше предложено г-н Miro PREK да продължи да изпълнява функциите си на съдия в Общия съд.

               (3)

               Комитетът, създаден съгласно член 255 от Договора за функционирането на Европейския съюз, даде становище относно годността на г-н Miro PREK да упражнява функциите на съдия в Общия съд,

         ПРИЕХА НАСТОЯЩОТО РЕШЕНИЕ:
   Член 1
   Г-н Miro PREK се назначава за съдия в Общия съд за периода от 1 септември 2013 г. до 31 август 2019 г.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 24 юли 2013 година.

            Председател

         R. KAROBLIS


title: Решение на Съвета от 26 октомври 1992 година относно сключването на Споразумение под формата на размяна на писма между Европейската икономическа общност и Съединените американски щати за прилагането на директива на Общността за трети страни (Директива 72/462/ЕИО на Съвета) и съответните регулаторни изисквания на Съединените американски щати по отношение на търговията с прясно говеждо и свинско месо

text:
Важна правна забележка

|

31993D0158

Официален вестник n° L 068 , 19/03/1993 стр. 0001 - 0002 специално финландско издание: глава 11 том 21 стр. 0085  специално шведско издание: глава 11 том 21 стр. 0085  специално чешко издание глава 3 том 14 стр. 88  - 89 специално испанско издание глава 3 том 14 стр. 88  - 89 специално унгарско издание глава 3 том 14 стр. 88  - 89 специално литвийско издание глава 3 том 14 стр. 88  - 89 LV.ES глава 3 том 14 стр. 88  - 89 MT.ES глава 3 том 14 стр. 88  - 89 PL.ES глава 3 том 14 стр. 88  - 89 SK.ES глава 3 том 14 стр. 88  - 89 специално словенско издание глава 3 том 14 стр. 88  - 89

		19921026Решение на Съветаот 26 октомври 1992 годинаотносно сключването на Споразумение под формата на размяна на писма между Европейската икономическа общност и Съединените американски щати за прилагането на директива на Общността за трети страни (Директива 72/462/ЕИО на Съвета) и съответните регулаторни изисквания на Съединените американски щати по отношение на търговията с прясно говеждо и свинско месо(93/158/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид Директива 72/462/ЕИО на Съвета от 12 декември 1972 г. относно проблемите на здравния и ветеринарен контрол при вноса на животни от рода на едрия рогат добитък и свине и дребен рогат добитък и на прясно месо от трети страни [1], по-долу наричана "Директива на Общността за трети страни",като взе предвид Решение 87/257/ЕИО на Комисията от 28 април 1987 г. относно списъка на предприятията на Съединените американски щати, одобрени за внос на прясно месо в Общността [2],като взе предвид препоръката на Комисията,като има предвид, че въз основа на размяна на писма, подписани на 7 май 1991 г., предвидени в член 2, параграф 2 от Решение 91/522/ЕИО, Комисията и правителството на Съединените американски щати са започнали сравнително проучване на директивата на Общността за трети страни и на съответните регулаторни изисквания на Съединените американски щати, които се отнасят до търговията с прясно говеждо и свинско месо, с цел да се определи, дали изискванията на Общността и тези на Съединените американски щати са равностойни;като има предвид, че това сравнително проучване е завършило и е показало, че регулаторните изисквания на Общността и тези на Съединените американски щати дават най-вече равностойни гаранции срещу рисковете за общественото здраве;като има предвид, че за да се гарантира признаването на равностойността, е желателно да се установи съвместно подготвена процедура с оглед на прилагането на регулаторните изисквания на Общността и на Съединените американски щати с цел да се запазят и да се улеснят бъдещата търговия с прясно говеждо и свинско месо; като има предвид, че за тази цел е било постигнато споразумение;като има предвид, че в рамката на установяването на такава процедура Комисията ще предостави на Съвета подходящи предложения относно директивата на Общността за трети страни;като има предвид, че периодът между сключването на споразумението и цялостното осъществяване на мерките, които се съдържат в него, са необходими временни мерки, за да се даде възможност за одобрение на допълнителни предприятия в Съединените американски щати във връзка с износа на прясно говеждо и свинско месо към Общността;като има предвид, че споразумението следва да се одобри,РЕШИ:Член 1Споразумението под форма на размяна на писма между Европейската икономическа общност и Съединените американски щати за прилагане на директива на Общността за трети страни (Директива 72/462/ЕИО на Съвета) и съответните регулаторни изисквания на Съединените американски щати относно търговията с прясно говеждо и свинско месо е одобрено от страна на Европейската икономическа общност.Текстът на Споразумението е приложен към настоящото решение.Член 2Председателят на Съвета е упълномощен да посочи лице, което има право да подпише споразумението, което да обвърже Общността.Настоящото решение се публикува в Официален вестник на Европейските общности.Съставено в Люксембург на 26 октомври 1992 година.За СъветаПредседателJ. Gummer[1] ОВ L 302, 31.12.1972 г., стр. 28. Директива, последно изменена с Регламент (ЕИО) № 1601/92 (ОВ L 173, 27.6.1992 г., стр. 13).[2] ОВ L 121, 9.5.1987 г., стр. 46. Решение, последно изменено с Решение 91/522/ЕИО на Съвета (ОВ L 283, 11.10.1991 г., стр. 14).--------------------------------------------------


title: 2007/2/ЕО, ЕвратомРешение на Съвета от 1 януари 2007 година относно назначаването на членове на Сметната палата

text:
               4.1.2007

               BG

               Официален вестник на Европейския съюз

               L 1/5

      РЕШЕНИЕ НА СЪВЕТА

   от 1 януари 2007 година
   относно назначаването на членове на Сметната палата
   (2007/2/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 247, параграфи 1, 2 и 3 от него,
   като взе предвид Договора за създаване на Европейската общност за атомна енергия, и по-специално член 160 Б, параграф 3 от него,
   като взе предвид Акта, отнасящ се до условията за присъединяване към Европейския съюз на Република България и на Румъния, и до измененията на договорите, на които е основан Европейският съюз, и по-специално член 47 от него,
   като взе предвид становищата на Европейския парламент,
   като има предвид, че съгласно член 47 от гореспоменатия акт за присъединяване, е необходимо да се допълни Сметната палата чрез назначаването на двама допълнителни членове за мандат от шест години,
   РЕШИ:
   Член 1
   Назначават се за членове на Сметната палата за период от шест години от датата на приемане на настоящото решение:

               Госпожа Надежда САНДАЛОВА

               Господин Овидиу ИСПИР

         Член 2
   Настоящото решение влиза в сила на 1 януари 2007 г.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 1 януари 2007 година.

            За Съвета

            Председател

         F.-W. STEINMEIER


title: 2012/508/ЕС: Решение на Съвета от 24 февруари 2011 година за сключване на Споразумението между Европейския съюз и Федеративна република Бразилия относно премахването на визите за краткосрочно пребиваване за притежателите на обикновени паспорти

text:
               21.9.2012

               BG

               Официален вестник на Европейския съюз

               L 255/3

         РЕШЕНИЕ НА СЪВЕТА
   от 24 февруари 2011 година
   за сключване на Споразумението между Европейския съюз и Федеративна република Бразилия относно премахването на визите за краткосрочно пребиваване за притежателите на обикновени паспорти
   (2012/508/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Комисията участва в преговори от името на Европейския съюз за сключването на споразумение с Федеративна република Бразилия относно премахването на визите за краткосрочно пребиваване за притежателите на обикновени паспорти.

               (2)

               Посоченото споразумение беше подписано от името на Европейския съюз на 8 ноември 2010 г. при условие на сключването му на по-късна дата в съответствие с Решение 2010/622/ЕС на Съвета (1).

               (3)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (2); следователно Обединеното кралство не участва в неговото приемане и не е обвързано от него, нито от неговото прилагане.

               (4)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (3); следователно Ирландия не участва в неговото приемане и не е обвързана от него или от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Федеративна република Бразилия относно премахването на визите за краткосрочно пребиваване за притежателите на обикновени паспорти („споразумението“) се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета изпраща уведомлението, предвидено в член 9, параграф 1 от споразумението (4).
   Член 3
   Настоящото решение влиза в сила в деня на приемането му.

      Съставено в Брюксел на 24 февруари 2011 година.

            За Съвета

            Председател

         PINTÉR S.

      (1)  ОВ L 275, 20.10.2010 г., стр. 3.

      (2)  ОВ L 131, 1.6.2000 г., стр. 43.

      (3)  ОВ L 64, 7.3.2002 г., стр. 20.

      (4)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.
   Съвместна декларация относно информирането на гражданите за споразумението за премахването на визите
   Като признават значението на прозрачността за гражданите на Европейския съюз и на Бразилия, договарящите страни се съгласяват да гарантират пълно разпространение на информацията за съдържанието и последствията от споразумението за премахването на визите и свързаните с него въпроси, като валидните пътни документи за безвизово пътуване, териториалното приложение, включително списъка на всички държави-членки, изпълняващи напълно достиженията на правото от Шенген, позволения период на пребиваване и условията за влизане, включително правото на обжалване в случай на отказ.
    ---documentbreak---

               21.9.2012

               BG

               Официален вестник на Европейския съюз

               L 255/4

         СПОРАЗУМЕНИЕ
   между Европейския съюз и Федеративна република Бразилия относно премахването на визите за краткосрочно пребиваване за притежателите на обикновени паспорти
   ЕВРОПЕЙСКИЯТ СЪЮЗ, наричан по-нататък „Съюзът“,
   и
   ФЕДЕРАТИВНА РЕПУБЛИКА БРАЗИЛИЯ, наричана по-нататък „Бразилия“,
   заедно наричани по-нататък „договарящи страни“;
   КАТО ЖЕЛАЯТ да запазят принципа на реципрочност и да улеснят пътуванията, като осигурят безвизово влизане и краткосрочно пребиваване за гражданите на всички държави — членки на Съюза, и за гражданите на Бразилия;
   КАТО ПОТВЪРЖДАВАТ своя ангажимент за бързо осигуряване на реципрочни безвизови пътувания при цялостно спазване на завършването на съответните парламентарни и други вътрешни процедури;
   С ОГЛЕД на по-нататъшното развитие на приятелските отношения и продължаване укрепването на тесните връзки между договарящите страни;
   КАТО ВЗЕХА ПРЕДВИД Протокола относно позицията на Обединеното кралство и Ирландия и Протокола относно интегрирането на достиженията на правото от Шенген в рамките на Европейския съюз, приложени към Договора за Европейския съюз и към Договора за функционирането на Европейския съюз, и като потвърждават, че разпоредбите на настоящото споразумение не се прилагат за Обединеното кралство и Ирландия,
   СЕ СПОРАЗУМЯХА ЗА СЛЕДНОТО:
   Член 1
   Цел
   На гражданите на Съюза и на гражданите на Бразилия, които притежават валидни обикновени паспорти, се разрешава да влизат, да преминават транзитно и да пребивават без виза на територията на другата договаряща страна за максимален период на пребиваване от три месеца в рамките на шестмесечен период в съответствие с разпоредбите на настоящото споразумение.
   Член 2
   Определения
   За целите на настоящото споразумение:

               а)

               „държава-членка“ означава всяка държава — членка на Съюза, с изключение на Обединеното кралство и Ирландия;

               б)

               „гражданин на Съюза“ означава гражданин на държава-членка съгласно определението в буква а);

               в)

               „гражданин на Бразилия“ означава всяко лице, което притежава бразилско гражданство;

               г)

               „шенгенско пространство“ означава пространството без вътрешни граници, обхващащо териториите на държавите-членки съгласно определението в буква а), които прилагат изцяло достиженията на правото от Шенген;

               д)

               „достижения на правото от Шенген“ означава всички мерки, които имат за цел да осигурят свободното движение на хора в пространство без вътрешни граници, заедно с пряко свързани съпътстващи мерки относно контрола на външните граници, убежището и имиграцията, както и мерки за превенция и борба с престъпността.

         Член 3
   Приложно поле
   1.   За целите на настоящото споразумение целите „туризъм“ и „бизнес“ означават:

               —

               туристически дейности;

               —

               посещение на роднини;

               —

               проучване на търговски възможности, присъствие на заседания, подписване на договори и финансови, управленски и административни дейности;

               —

               присъствие на заседания, конференции, семинари, при условие че за тези дейности не се получава възнаграждение от съответните бразилски източници/източници от Съюза (различни от разходите за престоя, покрити пряко или чрез изплащане на дневни разходи);

               —

               участие в спортни състезания и артистични конкурси, при условие че участниците не получават възнаграждение от съответните бразилски източници/източници от Съюза, дори и да се състезават за награди, включително когато наградата е в парично изражение.

         2.   Гражданите на Съюза и гражданите на Бразилия, които желаят да извършват платени дейности или да бъдат наети на работа, да се занимават с научни изследвания, да стажуват, да учат, да работят социална работа, както и да предприемат дейности по техническа поддръжка и мисионерски, религиозни или артистични дейности, не попадат в обхвата на настоящото споразумение.
   Член 4
   Условия за премахването на визите и за пребиваването
   1.   Премахването на визите, предвидено с настоящото споразумение, се прилага, без да се засягат законите на договарящите страни във връзка с условията за влизане и краткосрочно пребиваване. Държавите-членки и Бразилия си запазват правото да откажат влизане и краткосрочно пребиваване на своята територия, ако едно или повече от посочените условия не са изпълнени.
   2.   Гражданите на Съюза, възползващи се от настоящото споразумение, спазват законите и подзаконовите актове, действащи на територията на Бразилия, по време на своето пребиваване.
   3.   Гражданите на Бразилия, възползващи се от настоящото споразумение, спазват законите и подзаконовите актове, действащи на територията на всяка държава-членка, по време на своето пребиваване.
   4.   Премахването на визите се прилага независимо от вида транспорт, използван за преминаване на отворените за международен пътнически трафик граници на договарящите страни.
   5.   Без да се засяга член 7, необхванатите от настоящото споразумение визови въпроси се уреждат от правото на Съюза, националното право на държавите-членки и националното право на Бразилия.
   Член 5
   Продължителност на пребиваването
   1.   За целите на настоящото споразумение гражданите на Съюза могат да пребивават на територията на Бразилия за максимален период от три месеца в рамките на шестмесечен период след датата на първото влизане на територията на страната.
   2.   За целите на настоящото споразумение гражданите на Бразилия могат да пребивават в шенгенското пространство за максимален период от три месеца в рамките на шестмесечен период след датата на първото влизане на територията на която и да е държава-членка, която прилага изцяло достиженията на правото от Шенген. Този период от три месеца в рамките на шестмесечен период се изчислява независимо от пребиваването в държава-членка, която все още не прилага изцяло достиженията на правото от Шенген.
   3.   Гражданите на Бразилия могат да пребивават за максимален период от три месеца в рамките на шестмесечен период след датата на първото влизане на територията на всяка от държавите-членки, които все още не прилагат изцяло достиженията на правото от Шенген, независимо от продължителността на пребиваването, изчислена за шенгенското пространство.
   4.   Настоящото споразумение не засяга възможността Бразилия и държавите-членки да удължат периода на пребиваване над три месеца в съответствие с националното право и правото на Съюза.
   Член 6
   Управление на споразумението
   1.   Договарящите страни създават комитет от експерти (наричан по-нататък „комитетът“).
   Комитетът е съставен от представители на Съюза и на Бразилия. Съюзът се представлява от Европейската комисия.
   2.   Комитетът се свиква, когато е необходимо, по искане на една от договарящите страни, за да наблюдава изпълнението на настоящото споразумение и да разрешава спорове, възникнали при тълкуването или прилагането на разпоредбите на настоящото споразумение.
   Член 7
   Връзка между настоящото споразумение и съществуващите двустранни визови споразумения между държавите-членки и Бразилия
   Настоящото споразумение не засяга съществуващите двустранни споразумения или договорености, сключени между отделните държави-членки и Бразилия, доколкото техните разпоредби уреждат въпроси, попадащи извън приложното поле на настоящото споразумение.
   Член 8
   Обмяна на образци на паспорти
   1.   В случай че вече не са го направили, Бразилия и държавите-членки обменят помежду си посредством дипломатическите канали образци на своите валидни обикновени паспорти не по-късно от тридесет (30) дни след датата на подписване на настоящото споразумение.
   2.   В случай на въвеждане на нови обикновени паспорти или на промяна на съществуващите такива договарящите страни изпращат една на друга посредством дипломатическите канали образци на тези нови или променени паспорти, придружени от подробна информация относно техните спецификации и приложимост, не по-късно от тридесет (30) дни преди въвеждането им.
   Член 9
   Заключителни разпоредби
   1.   Настоящото споразумение се ратифицира или одобрява от договарящите страни в съответствие с техните съответни вътрешни процедури и влиза в сила на първия ден от втория месец след датата, на която договарящите страни се уведомят една друга относно приключването на посочените по-горе процедури.
   2.   Настоящото споразумение се сключва за неопределен период от време, освен ако не се прекрати в съответствие с параграф 5.
   3.   Настоящото споразумение може да бъде изменяно с писменото съгласие на договарящите страни. Измененията влизат в сила, след като договарящите страни са се уведомили взаимно за приключването на необходимите за тази цел техни вътрешни процедури.
   4.   Всяка договаряща страна може да спира споразумението изцяло или отчасти, а другата договаряща страна се уведомява за решението за спиране не по-късно от два месеца преди неговото влизане в сила. Договарящата страна, която е спряла настоящото споразумение, незабавно информира другата договаряща страна веднага щом причините за това спиране престанат да съществуват.
   5.   Всяка договаряща страна може да прекрати настоящото споразумение, като изпрати писмено уведомление на другата страна. Настоящото споразумение престава да бъде в сила 90 дни след датата на това уведомление.
   6.   Бразилия може да спре или да прекрати настоящото споразумение само по отношение на всички държави — членки на Съюза.
   7.   Съюзът може да спре или да прекрати настоящото споразумение само по отношение на всички свои държави-членки.

      Съставено в Брюксел в два оригинални екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като текстовете на всеки един от тези езици са еднакво автентични.
      Съставено в Брюксел на осми ноември две хиляди и десета година.
      Hecho en Bruselas, el ocho de noviembre de dos mil diez.
      V Bruselu dne osmého listopadu dva tisíce deset.
      Udfærdiget i Bruxelles den ottende november to tusind og ti.
      Geschehen zu Brüssel am achten November zweitausendzehn.
      Kahe tuhande kümnenda aasta novembrikuu kaheksandal päeval Brüsselis.
      'Εγινε στις Βρυξέλλες, στις οκτώ Νοεμβρίου δύο χιλιάδες δέκα.
      Done at Brussels on the eighth day of November in the year two thousand and ten.
      Fait à Bruxelles, le huit novembre deux mille dix.
      Fatto a Bruxelles, addì otto novembre duemiladieci.
      Briselē, divi tūkstoši desmitā gada astotajā novembrī.
      Priimta du tūkstančiai dešimtų metų lapkričio aštuntą dieną Briuselyje.
      Kelt Brüsszelben, a kétezer-tizedik év november nyolcadik napján.
      Magħmul fi Brussell, fit-tmien jum ta' Novembru tas-sena elfejn u għaxra.
      Gedaan te Brussel, de achtste november tweeduizend tien.
      Sporządzono w Brukseli dnia ósmego listopada roku dwa tysiące dziesiątego.
      Feito em Bruxelas, em oito de novembro de dois mil e dez.
      Întocmit la Bruxelles la opt noiembrie două mii zece.
      V Bruseli dňa ôsmeho novembra dvetisícdesať.
      V Bruslju, dne osmega novembra leta dva tisoč deset.
      Tehty Brysselissä kahdeksantena päivänä marraskuuta vuonna kaksituhattakymmenen.
      Som skedde i Bryssel den åttonde november tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Федеративна република Бразилия
         Por la República Federativa de Brasil
         Za Brazilskou federativní republiku
         For Den Føderative Republik Brasilien
         Für die Föderative Republik Brasilien
         Brasiilia Liitvabariigi nimel
         Για την Ομοσπονδιακή Δημοκρατία της Βραζιλίας
         For the Federative Republic of Brazil
         Pour la République fédérative du Brésil
         Per la Repubblica federativa del Brasile
         Brazīlijas Federatīvās Republikas vārdā –
         Brazilijos Federacinės Respublikos vardu
         A Brazil Szövetségi Köztársaság részéről
         Għar-Repubblika Federattiva tal-Brażil
         Voor de Federale Republiek Brazilië
         W imieniu Federacyjnej Republiki Brazylii
         Pela República Federativa do Brasil
         Pentru Republica Federativă a Braziliei
         Za Brazílsku federatívnu republiku
         Za Federativno republiko Brazilijo
         Brasilian liittotasavallan puolesta
         För Förbundsrepubliken Brasilien


title: Решение на Надзорния орган на ЕАСТ № 36/16/COL от 9 февруари 2016 година за частична отмяна на Решение № 227/04/COL, що се отнася до статута на Исландия във връзка с вирусната хеморагична септицемия (VHS) [2016/1862]

text:
               20.10.2016

               BG

               Официален вестник на Европейския съюз

               L 284/35

         РЕШЕНИЕ НА НАДЗОРНИЯ ОРГАН НА ЕАСТ
   № 36/16/COL
   от 9 февруари 2016 година
   за частична отмяна на Решение № 227/04/COL, що се отнася до статута на Исландия във връзка с вирусната хеморагична септицемия (VHS) [2016/1862]
   НАДЗОРНИЯТ ОРГАН НА ЕАСТ,
   като взе предвид акта, посочен в глава I, част 4.1, точка 5а от приложение I към Споразумението за ЕИП (Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1)), адаптирана към Споразумението за ЕИП с точка 4, буква г) от Протокол 1 към Споразумението за ЕИП и с член 1, параграф 2 и член 3 от Протокол 1 към Споразумението за надзорен орган и съд,
   като взе предвид Решение № 494/13/COL на Надзорния орган на ЕАСТ („Органът“) от 11 декември 2013 г., с което се оправомощава члена на колегията, отговарящ специално за ветеринарните и фитосанитарните въпроси, да взема определени решения в тази област (документ № 683826),
   като има предвид, че:
   С Решение № 227/04/COL Органът призна цялата континентална и крайбрежна зона на Исландия за свободна от инфекциозна хематопоетична некроза (IHN) и вирусна хеморагична септицемия (VHS).
   На 23 октомври 2015 г. Исландия уведоми посредством Системата за обявяване на болестите по животните за появата на огнище на VHS в риби от вида панагора с див произход, използвани за размножаване, в региона Landnamsholf. Допълнителна информация относно предприетите мерки бе предоставена с писмо от 13 ноември 2015 г. (документ № 780869, IS ref. ANR15110004/20.5).
   Като се има предвид горепосоченото, статутът на Исландия на незасегната от VHS, признат с Решение № 227/04/COL, следва да бъде прекратен.
   Не са настъпили промени, що се отнася до статута на Исландия във връзка с IHN.
   Поради това е целесъобразно Решение № 227/04/COL да бъде отменено само що се отнася до статута на Исландия във връзка с VHS.
   Настоящото решение е в съответствие със становището на Ветеринарния и фитосанитарен комитет на ЕАСТ,
   ПРИЕ НАСТОЯЩОТО РЕШЕНИЕ:

               1.

               Решение № 227/04/COL се отменя, що се отнася до статута на Исландия във връзка с вирусната хеморагична септицемия.

               2.

               Решение № 227/04/COL остава в сила, що се отнася до статута на Исландия във връзка с инфекциозната хематопоетична некроза.

               3.

               Адресат на настоящото решение е Исландия.

      Съставено в Брюксел на 9 февруари 2016 година.

            За Надзорния орган на ЕАСТ

         Helga JÓNSDÓTTIR

            Член на колегията

         Carsten ZATSCHLER

            Директор

      (1)  ОВ L 328, 24.11.2006 г., стр. 14.


title: Решение (ЕС) 2016/1877 на Съвета от 17 октомври 2016 година относно позицията, която трябва да се заеме от името на Европейския съюз в рамките на експертната група по Европейската спогодба за работата на екипажите на превозните средства, извършващи международни автомобилни превози (AETR), както и в рамките на работната група по автомобилния транспорт на Икономическата комисия за Европа на Организацията на обединените нации (Текст от значение за ЕИП)

text:
               22.10.2016

               BG

               Официален вестник на Европейския съюз

               L 288/49

         РЕШЕНИЕ (ЕС) 2016/1877 НА СЪВЕТА
   от 17 октомври 2016 година
   относно позицията, която трябва да се заеме от името на Европейския съюз в рамките на експертната група по Европейската спогодба за работата на екипажите на превозните средства, извършващи международни автомобилни превози (AETR), както и в рамките на работната група по автомобилния транспорт на Икономическата комисия за Европа на Организацията на обединените нации
   (текст от значение за ЕИП)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91, във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               В решението си от 31 март 1971 г. по дело 22/70 (1), относно AETR, Съдът е постановил, че областта на работата на екипажите на превозните средства в автомобилния транспорт е от изключителната външна компетентност на ЕС. Оттогава насам тази компетентност е упражнена в многобройни законодателни актове на Съюза, по-специално в Регламент (ЕО) № 561/2006 на Европейския парламент и на Съвета (2) и в Регламент (ЕС) № 165/2014 на Европейския парламент и на Съвета (3). Тъй като предметът на Европейската спогодба за работата на екипажите на превозните средства, извършващи международни автомобилни превози (AETR) (4), попада в обхвата на Регламент (ЕО) № 561/2006, правомощието за водене на преговори и сключване на AETR е на Съюза.

               (2)

               От Икономическата комисия за Европа на ООН (ИКЕ на ООН) е създадена Експертна група в рамките на AETR („Eкспертна група“). Тя представлява орган, оправомощен да разработва и внася предложения за изменение на AETR, включително на член 22а от нея.

               (3)

               Следващото заседание на Експертната група ще се проведе на 24 октомври 2016 г., а заседанието на Работната група на ИКЕ на ООН по автомобилен транспорт („Работна група“) ще се проведе на 25 октомври 2016 г. На тези заседания Експертната група и Работната група планират да проучат направените от договарящите страни по AETR („договарящи страни“) предложения, които, ако бъдат приети от Експертната група, могат да доведат до изменение на AETR, след като процедура за подобни изменения бъде започната и изпълнена. Това ще произведе правно действие, както е посочено в член 218, параграф 9 от ДФЕС.

               (4)

               За да се постигне общоевропейска хармонизация в областта на уредите за регистрирането на данните за движението в автомобилния транспорт (тахографите), е необходимо да бъде установен единен процес за вземане на решения. При този процес следва да се отчитат интересите на Съюза и интересите на трети страни, които са договарящи страни.

               (5)

               Съгласно член 22а от AETR измененията на Регламент (ЕИО) № 3821/85 на Съвета (5), отнасящи се за цифровия тахограф, се приемат автоматично от всички договарящи страни, без каквито и да са официални консултации или гласуване. Липсата на участие на договарящите страни, които не са държави — членки на ЕС в процеса на разработване и приемане на техническите спецификации за цифровия тахограф доведе до недоволство от страна на някои от тези договарящи страни. В съобщението на Комисията „Дигитален тахограф: Пътна карта за бъдещи дейности“ се признава, че този механизъм излага на опасност правилното и хармонизирано въвеждане на цифровия тахограф от договарящите страни, които не са държави — членки на ЕС. Поради това в интерес на Съюза е да се промени процесът на вземане на решения по отношение на цифровите тахографи и да се предложи в Експертната група да бъде заличен член 22а от AETR, както и да се приложи процедурата, предвидена в параграфи 1 — 3 от член 22 от AETR за изменението на техническите спецификации на цифровия тахограф.

               (6)

               Като се има предвид, че каквито и да са изменения на спецификациите на цифровия тахограф следва да не засягат принципите и функционирането на AETR, тъй като тези спецификации следва да са предмет само на редовни периодични актуализации, отчитащи техническите нововъведения, би следвало броят на договарящите страни, които са необходими за възражение срещу подобни изменения, да бъде увеличен от една трета на най-малко половината договарящи страни.

               (7)

               Съществуват редица доводи за присъединяването на Съюза към AETR. Първо, Съюзът има изключителна компетентност в областта на работата на екипажите на превозни средства, извършващи международен автомобилен транспорт, както е потвърдено в решението по дело 22/70. Второ, такова присъединяване би гарантирало ефективно представяне на интересите на Съюза в AETR. И накрая, специфичните особености на AETR и на предлагания процес за вземане на решения показват защо Съюзът следва да бъде договаряща страна.

               (8)

               Съгласно член 14 от AETR не се допуска присъединяване към AETR на субекти, различни от държави — членки на ИКЕ на ООН и от държави, приети в ИКЕ на ООН със съвещателен глас. По тази причина, за да се даде възможност за присъединяване на Съюза към AETR, следва да бъде предложено изменение на член 14, така че да се предвиди присъединяване на организации за регионална интеграция към AETR. Присъдиняването на Съюза към AETR не следва да представлява прецедент с оглед бъдещо присъединяване на Съюза към други международни организации.

               (9)

               След като AETR разреши присъединяването на организации за регионална интеграция, Съветът, въз основа на предложение от Комисията, може да приеме решение относно присъединяването на Съюза към AETR. Ако Съюзът стане договаряща страна по AETR, позициите, които трябва да се заемат от името на Съюза, би следвало да бъдат определяни от Съвета, в съответствие с член 218, параграф 9 от ДФЕС. Съответно Комисията би следвало да направи предложение до Съвета за определяне на позицията на Съюза, която да бъде представена и защитена и, когато е подходящо, проекта на текст, който да бъде гласуван в рамката на AETR.

               (10)

               В член 10 от AETR е предвидено, че тахограф, чиито конструкция, монтаж, използване и изпитване са изпълнени в съответствие с Регламент (ЕИО) № 3821/85, се смята за съответстващ на изискванията на AETR. Този принцип се прилага за всяко изменение на спецификациите на тахографите, независимо дали измененията са приети въз основа на Регламент (ЕИО) № 3821/85 или въз основа на друг правен акт. Поради това той се прилага и за Регламент (ЕС) № 165/2014, който отмени и замени Регламент (ЕИО) № 3821/85, както и за Регламент за изпълнение (ЕС) 2016/799 на Комисията (6), в който са определени техническите спецификации за новия интелигентен тахограф. Поради тези причини член 10 от AETR следва да бъде изменен, така че да включва позоваване на Регламент (ЕС) № 165/2014 и на Регламент за изпълнение (ЕС) 2016/799, които ще се прилагат от 15 юни 2019 г.

               (11)

               Също така, в приложението към AETR следва да бъде добавено ново допълнение, което да съдържа разпоредбите от Регламент за изпълнение (ЕС) 2016/799 и евентуални други последващи адаптации към техническия прогрес.

               (12)

               Предвиденият в допълнение 2 към приложението към AETR сертификат за одобрение на цифрови тахографи следва да се измени, така че да може да се използва за одобряването на интелигентни тахографи и техните компоненти.

               (13)

               Следователно е целесъобразно да бъде определена позицията, която трябва да се заеме от името на Съюза в рамките на Експертната група и на Работната група,

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която трябва да се заеме от името на Съюза, в рамките на Експертната група по Европейската спогодба за работата на екипажите на превозните средства, извършващи международни автомобилни превози (AETR) и в Работната група по автомобилния транспорт, е в съответствие с позицията, посочена в допълнението към настоящото решение, и се изразява от държавите членки, които са договарящи страни по AETR, действащи съвместно в интерес на Съюза.
   2.   Държавите членки трябва да съобщят на Експертната група предлаганите изменения.
   3.   Възможно е да се договарят формални и незначителни промени в позицията, посочена в параграф 1, без да е необходимо нейното изменение.
   Член 2
   Настоящото решение влиза в сила на датата на приемането му.

      Съставено в Люксембург на 17 октомври 2016 година.

            За Съвета

            Председател

         L. SÓLYMOS

      (1)  Решение на Съда на Европейския съюз от 31 март 1971 г. по дело Комисия/Съвет, 22/70, ECLI:EU:C:1971:32.

      (2)  Регламент (ЕО) № 561/2006 на Европейския парламент и на Съвета от 15 март 2006 г. за хармонизиране на някои разпоредби от социалното законодателство, свързани с автомобилния транспорт, за изменение на Регламенти (ЕИО) № 3821/85 и (ЕО) № 2135/98 на Съвета и за отмяна на Регламент (ЕИО) № 3820/85 на Съвета (ОВ L 102, 11.4.2006 г., стр. 1).

      (3)  Регламент (ЕС) № 165/2014 на Европейския парламент и на Съвета от 4 февруари 2014 година относно тахографите в автомобилния транспорт, за отмяна на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт (ОВ L 60, 28.2.2014 г., стр. 1.)

      (4)  ОВ L 95, 8.4.1978 г., стр. 1.

      (5)  Регламент (ЕИО) № 3821/85 на Съвета от 20 декември 1985 г. относно контролните уреди за регистриране на данните за движението при автомобилен транспорт (ОВ L 370, 31.12.1985 г., стр. 8).

      (6)  Регламент за изпълнение (ЕС) 2016/799 на Комисията от 18 март 2016 г. за прилагане на Регламент (ЕС) № 165/2014 на Европейския парламент и на Съвета по отношение на определянето на изискванията за конструкцията, изпитването, монтирането, експлоатацията и ремонта на тахографите и техните компоненти (ОВ L 139, 26.5.2016 г., стр. 1).

      ПРИЛОЖЕНИЕ I

         Изменение на член 22 и заличаване на член 22а

                  1)

                  Член 22 се изменя, както следва:

                              а)

                              Алинеи 1 и 2 от член 22 се заменят със следното:
                              „1.   Допълнения 1, 1Б, 1В и 2 към приложението към настоящата спогодба могат да се изменят като се следва процедурата, определена в настоящия член.
                              2.   При искане на някоя договаряща страна за каквото и да е изменение на допълнения 1, 1Б, 1В или 2 към приложението на настоящата спогодба, предложението ще бъде разгледано от Главната работна група за пътни превози към Икономическата комисия за Европа.“

                              б)

                              Алинея 4 се заменя със следното:
                              „4.   Изменението се приема, ако в срок от шест месеца след датата на това уведомяване не повече от половината от компетентните органи на договарящите страни уведомят официално Генералния секретар за своите възражения срещу изменението.“

                              в)

                              Добавя се нова алинея 6:
                              „6.   Ако предложение за изменение на допълнение 1Б или 1В към настоящата спогодба поражда необходимост от изменение на други разпоредби в спогодбата, измененията на допълнения 1Б или 1В не могат да влязат в сила преди влизането в сила на измененията на тези други разпоредби, в съответствие с посоченото в член 21. Ако в такъв случай измененията на допълнение 1Б или 1В са представени едновременно с измененията, отнасящи се за други разпоредби от спогодбата, датата на тяхното влизане в сила трябва да бъде датата, произтичаща от прилагането на процедурата по член 21.“

                  2)

                  Член 22а се заличава.

      ПРИЛОЖЕНИЕ II

         Изменение на член 14

      Член 14 се изменя, както следва:

                  а)

                  След алинея 1 се вмъква следната алинея 1а:
                  „1а.   Настоящата спогодба е открита за подписване и от организации за регионална интеграция. За целите на настоящата спогодба „организация за регионална интеграция“ означава всяка организация, учредена от суверенни държави от даден регион, която е компетентна по отношение на някои въпроси, уредени с настоящата спогодба, и е надлежно оправомощена да подпише и да ратифицира, да приеме, да одобри или да се присъедини към настоящата спогодба.
                  За целите на допълнения 1, 1Б, 1В, 2 и 3 представителят на организация за регионална интеграция, която е договаряща страна по спогодбата, представлява гласовете на нейните държави членки, без да е необходимо посочените държави членки да присъстват при гласуването.“

                  б)

                  Алинея 5 се заменя със следното:
                  „5.   За всяка държава или организация за регионална интеграция, която ратифицира настоящата спогодба или се присъедини към нея след предаването за съхранение на осмия документ за ратификация или за присъединяване, както е посочено в алинея 4 от настоящия член, настоящата спогодба ще влезе в сила след сто и осемдесет дни, считано от датата на предаването за съхранение от тази държава или организация за регионална интеграция на документа ѝ за ратификация или присъединяване.“

      ПРИЛОЖЕНИЕ III

         Изменения в член 10

      Алинея 3 от член 10 се заменя със следното:

         „3.   За превозните средства, регистрирани за пръв път до 14 юни 2019 г. се счита, че контролен уред, съответстващ на изискванията в Регламент (ЕИО) № 3821/85 на Съвета от 20 декември 1985 г. и допълнение 1Б към настоящата спогодба по отношение на конструкцията, монтажа, използването и изпитването, е в съответствие с изискванията по настоящата спогодба.
         За превозните средства, регистрирани за пръв път от 15 юни 2019 г. нататък, се счита, че контролен уред, съответстващ на изискванията в Регламент (ЕС) № 165/2014 от 4 февруари 2014 г. и допълнение 1В към настоящата спогодба по отношение на конструкцията, монтажа, използването и изпитването, е в съответствие с изискванията по настоящата спогодба.“

      ПРИЛОЖЕНИЕ IV

         Допълнение 1В
         Приложение 1В към Регламент за изпълнение (ЕС) 2016/799 на Комисията се добавя като допълнение 1В към приложението към AETR.

      ПРИЛОЖЕНИЕ V

         Сертификат за одобрение на продукти в съответствие с допълнение 1Б/1В

      Глава III от допълнение 2 „III. Сертификат за одобрение на продукти в съответствие с допълнение 1Б“ се заменя със следното:

         „III.   Сертификат за одобрение на продукти в съответствие с допълнение 1Б/1В
             (1)

         След като договарящата страна даде своето одобрение, тя издава на заявителя сертификат за одобрение, съставен в съответствие с посочения по-долу образец. Договарящите страни използват копия от този документ, за да съобщят на други договарящи страни за предоставените одобрения или евентуални отнемания на одобрения.

            Сертификат за одобрение на продукти в съответствие с допълнение 1Б/1В
             (1)

         Наименование на компетентния орган
         Сведение, отнасящо се до (2):
         Одобрение
         Отменяне на одобрение
         На модел на контролен уред
         На компонент на контролен уред (3)

         На карта на водач
         На карта за монтаж и настройки
         На карта на превозвач
         На инспекторска карта
         Одобрение № …

                     (1)

                     Производствена или търговска марка

                     (2)

                     Наименование на модела

                     (3)

                     Наименование на производителя

                     (4)

                     Адрес на производителя

                     (5)

                     Представено за одобрение на

                     (6)

                     Изпитвателна лаборатория или лаборатории

                     (7)

                     Дата и номер на протоколите

                     (8)

                     Дата на одобряването

                     (9)

                     Дата на отменяне на одобрението

                     (10)

                     Модел(и) на компонент(и) на контролния уред, с които е предназначен да бъде използван компонентът

                     (11)

                     Място

                     (12)

                     Дата

                     (13)

                     Приложени описателни документи

                     (14)

                     Забележки (включително поставяне на пломби, ако е необходимо)

               …
         (Подпис)


title: 2009/357/ЕО: Решение на Комисията от 27 април 2009 година за изменение на Решение 2007/134/ЕО за създаване на Европейски научноизследователски съвет (Текст от значение за ЕИП)

text:
               1.5.2009

               BG

               Официален вестник на Европейския съюз

               L 110/37

      РЕШЕНИЕ НА КОМИСИЯТА

   от 27 април 2009 година
   за изменение на Решение 2007/134/ЕО за създаване на Европейски научноизследователски съвет
   (текст от значение за ЕИП)
   (2009/357/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение № 1982/2006/ЕО на Европейския парламент и на Съвета от 18 декември 2006 г. относно Седмата рамкова програма на Европейската общност за научни изследвания, технологично развитие и демонстрационни дейности (2007—2013 г.) (1), и по-специално членове 2 и 3 от него,
   като взе предвид Решение 2006/972/ЕО на Съвета от 19 декември 2006 г. относно специфичната програма „Идеи“ за прилагане на Седмата рамкова програма на Европейската общност за научни изследвания, технологично развитие и демонстрационни дейности (2007—2013 г.) (2), и по-специално член 4, параграфи 2 и 3 от него,
   като има предвид, че:

               (1)

               Съгласно Седмата рамкова програма специфичната програма „Идеи“ има за цел да подпомогне ръководените от научните изследователи гранични научни изследвания във всички сфери на науката, инженеринга и академичното познание, извършвани от научни изследователи по избрани от тях теми.

               (2)

               С Решение 2007/134/ЕО (3) Комисията създаде Европейски научноизследователски съвет (наричан по-долу „ЕНС“), чрез който да се прилага специфичната програма „Идеи“.

               (3)

               Съгласно член 1 от Решение 2007/134/ЕО ЕНС е съставен от независим научен съвет, подкрепен от специализирана структура за изпълнение.

               (4)

               Научният съвет се състои от учени, инженери и представители на университетските среди с висока репутация, назначени от Комисията и действащи в качеството си на частни лица, независими в своята работа. Задачите на научния съвет са определени в член 3 от Решение 2007/134/ЕО.

               (5)

               Съгласно член 4, параграф 1 от Решение 2007/134/ЕО научният съвет се състои от максимум 22 членове.

               (6)

               Трима от членовете на научния съвет подадоха оставка по лични причини: проф. Manuel CASTELLS, Open University of Catalonia, проф. Paul J. CRUTZEN, Max Planck Institute for Chemistry, Майнц, и проф. Lord MAY, University of Oxford.

               (7)

               Съгласно член 4, параграф 7 от Решение 2007/134/ЕО при подаване на оставка на член или при изтичане на мандат, който не подлежи на подновяване, Комисията назначава нов член.

               (8)

               Съгласно член 4, параграф 6 от Решение 2007/134/ЕО членовете се назначават за срок от четири години, с възможност за еднократно подновяване въз основа на ротационна система, която да гарантира приемствеността на работата на научния съвет.

               (9)

               Съгласно член 4, параграф 4 от Решение 2007/134/ЕО бъдещи членове се назначават от Комисията въз основа на факторите и критериите, изложени в приложение 1 към посоченото решение, и след независима и прозрачна процедура за тяхното определяне, договорена с научния съвет, включваща допитване до научната общност и доклад до Парламента и до Съвета. Тази процедура бе извършена с помощта на независим идентификационен комитет, чийто доклад бе изпратен до Парламента и до Съвета. Комитетът отправи препоръки за тримата нови членове, които бяха приети.

               (10)

               Съгласно член 4, параграф 4 от Решение 2007/134/ЕО назначаването на нови членове се публикува в съответствие с Регламент (ЕО) № 45/2001 на Европейския парламент и на Съвета (4),

         ПРИЕ НАСТОЯЩОТО РЕШЕНИЕ:
   Член 1
   Лицата, посочени в приложение I към настоящото решение, се назначават за членове на научния съвет на Европейския научноизследователски съвет за срок от четири години.
   Член 2
   Настоящото решение влиза в сила в деня на приемането му.

      Съставено в Брюксел на 27 април 2009 година.

            За Комисията

         Janez POTOČNIK

            Член на Комисията

      (1)  ОВ L 412, 30.12.2006 г., стр. 1.

      (2)  ОВ L 400, 30.12.2006 г., стр. 243.

      (3)  ОВ L 57, 24.2.2007 г., стр. 14.

      (4)  ОВ L 8, 12.1.2001 г., стр. 1.

      ПРИЛОЖЕНИЕ

         НОВИ ЧЛЕНОВЕ НА НАУЧНИЯ СЪВЕТ НА ЕНС

      Проф. Sierd A.P.L. CLOETINGH, Free University of Amsterdam
      Проф. Carlos M. DUARTE, Spanish Council for Scientific Research, Majorca
      Проф. Henrietta L. MOORE, University of Cambridge